Kampene mellem AaB og Hobro samt matchen lidt længere nordpå mellem Vendsyssel og Randers er udsat.

Fredagens to superligakampe er udsat med en halv time. Opgørene AaB-Hobro og Vendsyssel-Randers skulle efter planen være fløjtet i gang klokken 19.00, men er blevet udsat med en halv time. Årsagen er, at spillerbussen fra Randers strandede i køen ved Limfjordstunnelen efter et større uheld , da de var på vej til Hjørring. Det bekræfter kommunikationschef i Randers, Kristian Fredslund, overfor TV2 Nord. De to kampe er de sidste i gruppespillet for de fire implicerede hold. Derfor skal de spilles samtidig, så kampen i Aalborg er ligeledes udsat på grund af Randers-spillernes forsinkelse. Spillerne skal ankomme til stadion en time før kampen i følge reglementet, og derfor er kampene blevet udsat med en halv time.